Diari Oficial de la Generalitat Valenciana


Sumari del DOGV 4981, del 08-04-2005 (2005/2980)

RESOLUCIÓ d'1 de febrer de 2005, de la directora general d'Ordenació, Avaluació i Investigació Sanitària de la Conselleria de Sanitat, que concedix l'acreditació a l'Hospital Doctor Peset Aleixandre per a fer extraccions i implantacions de teixit ovàric autòleg.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/2980


Data del document
:   01-02-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ d'1 de febrer de 2005, de la directora general d'Ordenació, Avaluació i Investigació Sanitària de la Conselleria de Sanitat, que concedix l'acreditació a l'Hospital Doctor Peset Aleixandre per a fer extraccions i implantacions de teixit ovàric autòleg. [2005/X2980]
  
El director de l'Hospital Doctor Peset Aleixandre, en representació de la Conselleria de Sanitat de la Generalitat Valenciana, com a titular de l'hosptial, va presentar la sol·licitud d'acreditació d'este centre per a fer extraccions i implantacions de teixit ovàric autòleg.
  
La Secretaria Autonòmica per a l'Agència Valenciana de la Salut i la Direcció del Programa de Trasplantaments de la Comunitat Valenciana informen favorablement sobre l'acreditació sol·licitada.
  
La Direcció Territorial de Sanitat de València ha comprovat que el centre té tots els requisits exigits per a esta acreditació.
  
Fonaments jurídics
  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons el que disposen l'Orde d'11 de desembre de 1992 de la Conselleria de Sanitat i Consum, sobre l'acreditació de centres sanitaris per a la pràctica d'activitats d'extracció i trasplantament d'òrgans i teixits, i els decrets 27/1987, de 30 de març, sobre l'autorització de centres, servicis i establiments sanitaris, i 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.
  
2. S'ha complit el que establixen el Reial Decret 2.070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que s'apliquen, resolc concedir l'acreditació per a fer extraccions i implantacions de teixit ovàric autòleg a l'Hospital Doctor Peset Aleixandre. Esta acreditació serà vàlida durant un període de cinc anys a partir de la data d'esta resolució.
  
L'acreditació podrà ser revocada en qualsevol moment, si s'alteren o deixen de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Esta resolució s'ha de comunicar a les persones interessades, amb l'advertiment que no exhaurix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.